CELEX: 62017TA0240
Language: sk
Date: 2019-11-07 00:00:00
Title: Vec T-240/17: Rozsudok Všeobecného súdu zo 7. novembra 2019 – Campine a Campine Recycling/Komisia („Hospodárska súťaž – Kartely – Trh recyklácie olovených automobilových batérií – Rozhodnutie, ktorým sa konštatuje porušenie článku 101 ZFEÚ – Pokuty – Nákupná hodnota – Bod 37 usmernení pre výpočet výšky pokút – Povinnosť odôvodnenia – Právo na obranu – Dôkaz o porušení – Pokračujúce alebo opakované porušenie – Dĺžka porušenia – Prerušenie účasti na porušení – Obmedzenie hospodárskej súťaže z hľadiska jej predmetu“)

13.1.2020   
            
            
               SK
            
            
               Úradný vestník Európskej únie
            
            
               C 10/29
            
         
      Rozsudok Všeobecného súdu zo 7. novembra 2019 – Campine a Campine Recycling/Komisia
      (Vec T-240/17) (1)
      
      („Hospodárska súťaž - Kartely - Trh recyklácie olovených automobilových batérií - Rozhodnutie, ktorým sa konštatuje porušenie článku 101 ZFEÚ - Pokuty - Nákupná hodnota - Bod 37 usmernení pre výpočet výšky pokút - Povinnosť odôvodnenia - Právo na obranu - Dôkaz o porušení - Pokračujúce alebo opakované porušenie - Dĺžka porušenia - Prerušenie účasti na porušení - Obmedzenie hospodárskej súťaže z hľadiska jej predmetu“)
      (2020/C 10/39)
      Jazyk konania: angličtina
      
         Účastníci konania
      
      
         Žalobkyne: Campine NV (Beerse, Belgicko) a Campine Recycling NV (Beerse) (v zastúpení: C. Verdonck, S. De Cock, Q. Silvestre a B. Gielen, advokáti)
      
         Žalovaná: Európska komisia (v zastúpení: F. van Shaik, S. Baches Opi a M. Farley, splnomocnení zástupcovia)
      
         Predmet veci
      
      Žaloba na základe článku 263 ZFEÚ o zrušenie rozhodnutia Komisie C(2017) 900 final z 8. februára 2017 týkajúceho sa konania o uplatnení článku 101 ZFEÚ (vec AT.40018 – Recyklácia automobilových batérií), v rozsahu, v akom sa týka žalobcov, a subsidiárne o zrušenie alebo zníženie pokuty uloženej žalobcom v tomto rozhodnutí
      
         Výrok rozsudku
      
      
                  1.
               
               
                  Článok 1 rozhodnutia Komisie C(2017) 900 final z 8. februára 2017 týkajúceho sa konania o uplatnení článku 101 ZFEÚ (vec AT.40018 – Recyklácia automobilových batérií) sa zrušuje v rozsahu, v akom sa týka obdobia od 10. februára 2010 do 10. februára 2011 a obdobia od 4. apríla 2011 do 7.marca 2012, a pokiaľ sa týka Campine NV a Campine Recycling NV.
               
            
                  2.
               
               
                  Článok 2 rozhodnutia C(2017) 900 final sa zrušuje v rozsahu, v akom stanovuje výšku pokuty uloženej Campine a Campine Recycling na 8 158 000 eur.
               
            
                  3.
               
               
                  Výška pokuty uloženej Campine a Campine Recycling v článku 2 rozhodnutia C(2017) 900 final sa stanovuje na 4 275 648 eur.
               
            
                  4.
               
               
                  Žaloba sa vo zvyšnej časti zamieta.
               
            
                  5.
               
               
                  Campine a Campine Recycling znášajú dve tretiny svojich vlastných trov konania.
               
            
                  6.
               
               
                  Európska komisia znáša svoje vlastné trovy konania a jednu tretinu trov konania Campine a Campine Recycling.
               
            
         (1)  Ú. v. EÚ C 202, 26.6.2017.